รัฐบาลไทย-ข่าวทำเนียบรัฐบาล-สธ.- มท. จัดกิจกรรมจิตอาสาพัฒนาสิ่งแวดล้อมทั่วประเทศ น้อมรำลึกถึงรัชกาลที่ 9
วันพุธที่ 10 ตุลาคม 2561
สธ.- มท. จัดกิจกรรมจิตอาสาพัฒนาสิ่งแวดล้อมทั่วประเทศ น้อมรําลึกถึงรัชกาลที่ 9
กระทรวงสาธารณสุขและกระทรวงมหาดไทย ร่วมจัดกิจกรรมอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลายในทุกหมู่บ้าน ระหว่างวันที่ 12 – 23 ตุลาคม พ.ศ. 2561  และขุดลอกคลองเพื่อพัฒนาคลองเปรมประชากรและคลองรังสิต เพื่อน้อมรําลึกถึงพระมหากรุณาธิคุณของพระบาทสมเ
กระทรวงสาธารณสุขและกระทรวงมหาดไทย ร่วมจัดกิจกรรมอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลายในทุกหมู่บ้าน ระหว่างวันที่ 12 – 23 ตุลาคม พ.ศ. 2561 และขุดลอกคลองเพื่อพัฒนาคลองเปรมประชากรและคลองรังสิต เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพล อดุลยเดช บรมนาถบพิตร
วันนี้ (10 ตุลาคม 2561) ที่กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังประชุมทางไกลผ่านระบบวิดีโอกับนายแพทย์สาธารณสุขจังหวัดทั่วประเทศ ว่า ศูนย์อํานวยการใหญ่โครงการจิตอาสาพระราชทานตามแนวพระราชดําริ (ศอญ.) ได้กําหนดให้มีการดําเนินกิจกรรมตามโครงการจิตอาสา ทําความดีด้วยหัวใจ เพื่อเป็นการน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร ใน 3 กิจกรรม ได้แก่ กิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย กิจกรรมจิตอาสาพัฒนาปลูกและบํารุงรักษาต้นไม้ และกิจกรรมขุดลอกคลองเพื่อพัฒนาคลองเปรมประชากรและคลองรังสิต
โดยมอบให้กระทรวงสาธารณสุขร่วมกับกระทรวงมหาดไทยจัดกิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย ระหว่างวันที่ 12 – 23 ตุลาคม 2561 ให้โรงพยาบาลส่งเสริมสุขภาพประจําตําบล (รพ.สต.) ประสานงานองค์กรปกครองส่วนท้องถิ่น (อปท.) จัดทําแผนการดําเนินกิจกรรมของตําบล โดย รพสต. อปท. กํานัน ผู้ใหญ่บ้าน ผู้นําชุมชน และอาสาสมัครสาธารณสุข ร่วมกับจิตอาสาและประชาชน กําจัดแหล่งเพาะพันธุ์ยุงลาย อย่างน้อยวันละ 1 หมู่บ้านหมุนเวียนทุกวันจนครบทุกหมู่บ้าน จัดพิธีเปิดตัวพร้อมกันทุกตําบล ในวันที่ 14 ตุลาคม พ.ศ. 2561 และรายงานผลการดําเนินงาน ได้แก่ ภาพถ่าย จํานวนบ้านที่ได้รับการสํารวจแหล่งเพาะพันธุ์ยุง ค่าดัชนีลูกน้ํายุงลาย ไปยังสํานักงานสาธารณสุขอําเภอ (สสอ.) เพื่อส่งสํานักงานสาธารณสุขจังหวัด (สสจ.) และรายงานกรมควบคุมโรคเป็นรายสัปดาห์ ผ่านทางจดหมายอิเล็กทรอนิกส์ dhfvbd@gmail.com และ Line@อาสาปราบยุง
นอกจากนี้ ในระหว่างการขุดลอกคลองเพื่อพัฒนาคลองเปรมประชากรและคลองรังสิต ระหว่างวันที่ 14-22 ตุลาคม 2561 กระทรวงสาธารณสุข จัดทีมเจ้าหน้าที่สาธารณสุข อาสาสมัครสาธารณสุขประจําหมู่บ้าน (อสม.) ในพื้นที่ และประชาชน ร่วมจัดการสิ่งแวดล้อมกําจัดแหล่งเพาะพันธุ์ยุง บริเวณชุมชนสองฝั่งคลอง และจัดหน่วยแพทย์พร้อมรถพยาบาลวันละ 4 คัน โดยคลองเปรมประชากร เป็นหน่วยแพทย์จากรพ.ปทุมธานี รพ.สามโคก รพ.ลาดหลุมแก้ว รพ.คลองหลวง ส่วนคลองรังสิต จากรพ.ประชาธิปัตย์ รพ.ธัญบุรี รพ.ลําลูกกา และรพ.หนองเสือ จัดทีมเดินเท้าเคลื่อนที่เร็วพร้อมรถพยาบาล ประจําหน้างาน และเตรียมโรงพยาบาลรองรับผู้ป่วยฉุกเฉิน ได้แก่ รพ.ปทุมธานี รพ.ธรรมศาสตร์ รพ.เอกชนในพื้นที่ และรพ.ชุมชนทุกแห่งในจังหวัดปทุมธานี
สําหรับการจัดกิจกรรมวันที่ 13 ตุลาคม 2561 ณ บริเวณท้องสนามหลวง กระทรวงสาธารณสุข ได้จัดหน่วยแพทย์เคลื่อนที่ ร่วมกับหน่วยงานอื่น ๆ เพื่อให้บริการประชาชนที่มาร่วมพิธีบําเพ็ญกุศล ทําบุญตักบาตรพระสงฆ์ พิธีถวายพวงมาลา และกิจกรรมต่าง ๆ ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวาระแห่งการสวรรคต 2 ปี รวมทั้งจะจัดหน่วยแพทย์เคลื่อนที่ในช่วงที่ 2 วันที่ 1 - 5 ธันวาคม 2561 และช่วงที่ 3 วันที่ 15 ธันวาคม 2561 - 15 มกราคม 2562
******************************* 10 ตุลาคม 2561